ക്ഷേത്രത്തിന് മുന്നില് നൃത്തം ചെയ്ത് യുവതി അശ്ലീലമെന്നാരോപിച്ച് ബജ്റംഗ് ദളിന്റെ പരാതി Latest മധ്യപ്രദേശില് ക്ഷേത്രത്തിന് മുന്നില് നൃത്തം ചെയ്ത യുവതിക്കെതിരെ പൊലീസ് കേസ്. ക്ഷേത്രത്തിന് പുറത്ത് ബോളിവുഡ് ഗാനത്തിനാണ് യുവതി നൃത്തം ചെയ്തത്. യുവതിയുടെ നൃത്തം സോഷ്യല് മീഡയയില് വൈറല് ആയിരുന്നു. എന്നാല് ഇതിന് പിന്നാലെ യുവതിക്കെതിരെ ബജ്റംഗ് ദള് പ്രവര്ത്തകര് പരാതി നല്കുകയായിരുന്നു. ഹിന്ദുക്കളുടെ മതവികാരം വ്രണപ്പെടുത്തുന്നതിനായി രാമസീത ക്ഷേത്രമായ ജന്റായ് തോരിയ മന്ദിരത്തിന് പുറത്ത് യുവതി അശ്ലീലമായി നൃത്തം ചെയ്തുവെന്നാരോപിച്ചാണ് ബജ്റംഗ് ദള് നേതാവ് പരാതി നല്കിയത്. ഇതിന് പിന്നാലെയാണ് പൊലീസ് യുവതിക്കെതിരെ കേസെടുത്തത്. 2.5 മില്യണ് ഫോളോവേഴ്സ് ഉള്ള തന്റെ ഇന്സ്റ്റാഗ്രാം അക്കൗണ്ടിലാണ് യുവതി വീഡിയോ പോസ്റ്റ് ചെയ്തത്. പക്ഷേ തന്റെ വീഡിയോ മത വികാരങ്ങളെ വ്രണപ്പെടുത്തിയെങ്കില് താന് ഖേദിക്കുന്നുവെന്നും അവരോട് ക്ഷമ ചോദിക്കുന്നുവെന്നും ഇന്സ്റ്റാഗ്രാമില് വീഡിയോകള് പോസ്റ്റ് ചെയ്യുന്നതാണ് തന്റെ കുടുംബത്തിന്റെ പ്രധാന വരുമാന മാര്ഗമെന്നും യുവതി പറഞ്ഞു. English Summary : madhya pradesh woman booked after videos of her dance outside temple go viral